
Către:

BIROUL PERMANENT AL
CAMEREI DEPUTATILOR

Vă înaintăm, alăturat, RAPORTUL asupra propunerii legislative pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identificare ale cetăţenilor români trimisă, spre dezbatere în fond, în procedură obișnuită, Comisiei pentru administrație publică și amenajarea teritoriului, cu adresa nr. Plx. 64 din 26 februarie 2018.
VICEPREŞEDINTE,
Ion CĂLIN

Bucureşti, 27 martie 2018
                                                                  Nr. 4c-6/63

Pl x. 64/2018
RAPORT 
asupra propunerii legislative pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identificare ale cetăţenilor români

În conformitate cu prevederile art. 95 din Regulamentul Camerei Deputaţilor, republicat, Comisia pentru administrație publică și amenajarea teritoriului a fost sesizată spre dezbatere, în fond, în procedură obișnuită, cu propunerea legislativă pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identificare ale cetăţenilor români, trimisă Comisiei pentru administrație publică și amenajarea teritoriului cu adresa nr. Pl x. 64 din 26 februarie 2018, înregistrată cu nr. 4c-6/63 din 28 februarie 2018.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră decizională.

Consiliul Legislativ a avizat favorabil propunerea legislativă cu observații și propuneri, conform avizului nr. 904 din 24 octombrie 2017.

Propunerea legislativă supusă dezbaterii are ca obiect de reglementare modificarea şi completarea Ordonanţei de urgenţă a Guvernului nr.97/2005, în sensul impunerii condiţiei ca, pentru acordarea menţiunii privind stabilirea reşedinţei, să fie respectate condiţiile prevăzute în Anexa nr.1 din Legea locuinţei nr.114/1996, respectiv suprafaţa minimă pe persoană care să cuprindă spaţiu pentru odihnă, spaţiu pentru prepararea hranei şi grup sanitar.
Comisia pentru administrație publică și amenajarea teritoriului a examinat proiectul de lege și avizul Consiliului Legislativ în ședința din 27 martie 2018.
Din numărul total de 25 membri ai Comisiei au participat la dezbateri 25 deputaţi.

În urma dezbaterii, membrii Comisiilor au hotărât, cu majoritate de voturi (o abținere), respingerea propunerii legislative pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identificare ale cetăţenilor români întrucât în acest moment Sistemul Național de Evidența Persoanelor nu permite tehnic introducerea unor date/informații referitoare la suprafața imobilului, iar în mediul rural este și mai greu de atins acest obiectiv întrucât nu a fost finalizat cadastrul.
În raport de obiectul şi conţinutul său,  proiectul de lege face parte din categoria legilor ordinare.

                        VICEPREŞEDINTE, 


   SECRETAR,




Ion CĂLIN 
 
    

Angelica FĂDOR
 Sef serviciu, Sofia Chelaru

 Consilier parlamentar, Nicoleta Toma

